Yrome moroto ona tonorẽ po roropa Izyraeu tõ toeramase ywinoino . Jomiry omipona pyra toehse toh kynexine . Jomihpyry omipona se pyra toehse toto . Ynyripohpyry turumekase eya xine , aomipona toto ahtao , isene exĩko mã toto . Nuriame moro oserematoh tyrise eya xine ipunaka . Toto wãnopyry se toehse ywy , toto zehno toehse jexiryke , toto enahkapory se exine moroto ona tonorẽ po .
